Α4-0336/95

Πρόταση απόφασης του Ευρωπαϊκού Κοινοβουλίου και του Συμβουλίου σχετικά με κατευθυντήριες γραμμές για τα διευρωπαϊκά τηλεπικοινωνιακά δίκτυα (COM(95)0224 - C4-0225/95 - 95/0124(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 47)

Πρώτη αιτιολογική σκέψη

>Αρχικό κείμενο>

ότι η υλοποίηση και ανάπτυξη διευρωπαϊκών τηλεπικοινωνιακών δικτύων στοχεύει στην διασφάλιση της κυκλοφορίας και ανταλλαγής πληροφοριών σε όλο το έδαφος της Ένωσης[semigr ] ότι, τα ανωτέρω αποτελούν απαραίτητη προϋπόθεση για να γίνει δυνατή η εδραίωση της «κοινωνίας των πληροφοριών» η οποία θα προκύψει εάν κάθε πολίτης, εταιρεία ή δημόσια αρχή οπουδήποτε στην Ένωση μπορεί να έχει πρόσβαση σε κάθε είδος και ποσότητα πληροφορίας έχει ανάγκη[semigr ]

>Κείμενο μετά την ψηφοφορία στο ΕΚ>

ότι η υλοποίηση και ανάπτυξη διευρωπαϊκών τηλεπικοινωνιακών δικτύων στοχεύει στην διασφάλιση της κυκλοφορίας και ανταλλαγής πληροφοριών σε όλο το έδαφος της Ένωσης[semigr ] ότι, τα ανωτέρω αποτελούν απαραίτητη προϋπόθεση ούτως ώστε οι πολίτες και η βιομηχανία - ιδίως οι ΜΜΕ - να δυνηθούν να αντλήσουν τα μεγαλύτερα δυνατά οφέλη από το δυναμικό των τηλεπικοινωνιών, για να γίνει δυνατή η εδραίωση της «κοινωνίας των πληροφοριών» όπου η ανάπτυξη των εφαρμογών, των υπηρεσιών και των τηλεπικοινωνιακών δικτύων θα έχουν ουσιαστικότατη σημασία, εξασφαλίζοντας σε κάθε πολίτη, εταιρεία ή δημόσια αρχή οπουδήποτε στην Ένωση, συμπεριλαμβανομένων και των ολιγότερο ανεπτυγμένων ή περιφερειακών περιοχών, την πρόσβαση σε κάθε είδος και ποσότητα πληροφορίας έχει ανάγκη[semigr ]

(Τροπολογία 5)

Ένατη αιτιολογική σκέψη

>Αρχικό κείμενο>

ότι τα έργα κοινού ενδιαφέροντος μπορούν, σε πολλές περιπτώσεις, να εφαρμοσθούν στα ήδη υπάρχοντα τηλεπικοινωνιακά δίκτυα, ώστε να δημιουργήσουν διευρωπαϊκές εφαρμογές[semigr ] ότι πρέπει να χαραχθούν κατευθυντήριες γραμμές προκειμένου να προσδιορισθούν αυτά τα έργα κοινού ενδιαφέροντος[semigr ]

>Κείμενο μετά την ψηφοφορία στο ΕΚ>

ότι τα έργα κοινού ενδιαφέροντος μπορούν, σε πολλές περιπτώσεις, να εφαρμοσθούν στα ήδη υπάρχοντα τηλεπικοινωνιακά δίκτυα, ιδίως στα Euro-ISDN, ώστε να δημιουργήσουν διευρωπαϊκές εφαρμογές[semigr ] ότι πρέπει να χαραχθούν κατευθυντήριες γραμμές προκειμένου να προσδιορισθούν αυτά τα έργα κοινού ενδιαφέροντος, μέσω της έγκρισης εντελώς διαφανών κριτηρίων για την επιλογή των προτάσεων και για τον έλεγχο της εφαρμογής τους[semigr ]

(Τροπολογία 6)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

ότι πρέπει να συντονισθεί η πορεία εφαρμογής των προτάσεων που επιλέγονται και των ανάλογων πρωτοβουλιών που εγκρίνονται σε εθνικό ή περιφερειακό επίπεδο στην επικράτεια της Ένωσης[semigr ]

(Τροπολογία 7)

Δέκατη αιτιολογική σκέψη

>Αρχικό κείμενο>

εκτιμώντας ότι, κατά την επιλογή και υλοποίηση των έργων αυτών, πρέπει να ληφθούν υπόψη τόσο οι υποδομές που προσφέρουν τηλεπικοινωνιακοί οργανισμοί όσο και οι εναλλακτικές υποδομές που προσφέρουν οι άλλοι παροχείς[semigr ]

>Κείμενο μετά την ψηφοφορία στο ΕΚ>

Εκτιμώντας ότι, κατά την επιλογή και υλοποίηση των έργων αυτών, πρέπει να ληφθούν υπόψη όλες οι υποδομές που προσφέρουν οι υπάρχοντες και οι νέοι παροχείς[semigr ]

(Τροπολογία 8)

Δωδέκατη αιτιολογική σκέψη

>Αρχικό κείμενο>

εκτιμώντας ότι τα υπάρχοντα δίκτυα, τα οποία περιλαμβάνουν τα υπάρχοντα ISDN, εξελίσσονται προς προηγμένα δίκτυα προσφέροντας μεταβλητή ροή δεδομένων που φθάνει έως ευρυζωνικές δυνατότητες, είναι προσαρμόσιμα σε ποικίλες ανάγκες, ιδίως στην παροχή υπηρεσιών και εφαρμογών πολυμέσων[semigr ] ότι έκφραση της εξέλιξης αυτής θα είναι η υλοποίηση δικτύων Ενοποιημένων Ευρυζωνικών Επικοινωνιών (ΙΒC)[semigr ] ότι τα IBC θα αποτελέσουν άριστη βάση για την οικοδόμηση των εφαρμογών της κοινωνίας των πληροφοριών[semigr ]

>Κείμενο μετά την ψηφοφορία στο ΕΚ>

εκτιμώντας ότι τα υπάρχοντα δίκτυα, τα οποία περιλαμβάνουν τα υπάρχοντα Euro- ISDN, θα εξελιχθούν προς προηγμένα δίκτυα προσφέροντας μεταβλητή ροή δεδομένων που φθάνει έως ευρυζωνικές δυνατότητες, είναι προσαρμόσιμα σε ποικίλες ανάγκες, ιδίως στην παροχή υπηρεσιών και εφαρμογών πολυμέσων[semigr ] ότι έκφραση της εξέλιξης αυτής θα είναι η υλοποίηση δικτύων Ενοποιημένων Ευρυζωνικών Επικοινωνιών (ΙΒC)[semigr ] ότι τα IBC θα αποτελέσουν άριστη βάση για την οικοδόμηση των μελλοντικών εφαρμογών της κοινωνίας των πληροφοριών[semigr ]

(Τροπολογία 48)

Δέκατη έκτη αιτιολογική σκέψη

>Αρχικό κείμενο>

ότι πρέπει να διασφαλισθεί αποτελεσματικός συντονισμός μεταξύ των διάφορων κοινοτικών προγραμμάτων και ιδίως, όπου αρμόζει, των προγραμμάτων υπέρ των ΜΜΕ και των προγραμμάτων που είναι προσανατολισμένα προς το περιεχόμενο των πληροφοριών (όπως το INFO 2000, το MEDIA 2) καθώς και των άλλων σχετικών με την κοινωνία των πληροφοριών δραστηριοτήτων.

>Κείμενο μετά την ψηφοφορία στο ΕΚ>

ότι πρέπει να διασφαλισθεί αποτελεσματικός συντονισμός μεταξύ της ανάπτυξης των διευρωπαϊκών τηλεπικοινωνιακών δικτύων τα οποία θα πρέπει να επιλύουν τα πραγματικά προβλήματα, αποκλειομένων των σχεδίων επίδειξης, των σχεδίων συνειδητοποίησης και των πειραματικών σχεδίων, και των ειδικών προγραμμάτων που εμπίπτουν στο τέταρτο πρόγραμμα πλαίσιο έρευνας, τεχνολογικής ανάπτυξης και επίδειξης και των λοιπών προγραμμάτων τα οποία έχουν ως στόχο την ενημέρωση της κοινωνίας και ιδίως, όπου αρμόζει, των προγραμμάτων υπέρ των ΜΜΕ και των προγραμμάτων που είναι προσανατολισμένα προς το περιεχόμενο των πληροφοριών (όπως το INFO 2000, το MEDIA 2) καθώς και των άλλων σχετικών με την κοινωνία των πληροφοριών δραστηριοτήτων.

(Τροπολογία 10)

Δέκατη όγδοη αιτιολογική σκέψη

>Αρχικό κείμενο>

εκτιμώντας ότι ο τηλεπικοινωνιακός τομέας ελευθερώνεται σταδιακά[semigr ] ότι η ανάπτυξη διευρωπαϊκών εφαρμογών, υπηρεσιών και δικτύων στηρίζεται κυρίως στην ιδιωτική πρωτοβουλία[semigr ] ότι αυτές οι διευρωπαϊκές εξελίξεις πρέπει να ανταποκρίνονται στις ανάγκες της αγοράς[semigr ] ότι λαμβάνοντας τα ανωτέρω υπόψη, θα ζητηθεί από τους ενδιαφερόμενους φορείς του τομέα να προτείνουν, μέσω κατάλληλων διαδικασιών που εξασφαλίζουν ίσες ευκαιρίες σε όλους, ειδικά έργα κοινού ενδιαφέροντος σε επιλεγμένους τομείς[semigr ] ότι οι διαδικασίες αυτές πρέπει να καθορισθούν και να εγκριθεί κατάλογος των επιλεχθέντων τομέων[semigr ] ότι μια επιτροπή επικουρεί την Επιτροπή στο έργο του προσδιορισμού των ειδικών έργων κοινού ενδιαφέροντος[semigr ]

>Κείμενο μετά την ψηφοφορία στο ΕΚ>

εκτιμώντας ότι ο τηλεπικοινωνιακός τομέας ελευθερώνεται σταδιακά[semigr ] ότι η ανάπτυξη διευρωπαϊκών εφαρμογών, υπηρεσιών και δικτύων στηρίζεται κυρίως στην ιδιωτική πρωτοβουλία[semigr ] ότι αυτές οι διευρωπαϊκές εξελίξεις πρέπει να ανταποκρίνονται σε ευρωπαϊκή κλίμακα στις ανάγκες της αγοράς ή σε πραγματικές και σημαντικές ανάγκες της κοινωνίας οι οποίες δεν καλύπτονται από τις δυνάμεις της αγοράς και μόνο[semigr ] ότι λαμβάνοντας τα ανωτέρω υπόψη, θα ζητηθεί από τους ενδιαφερόμενους φορείς του τομέα να προτείνουν, μέσω κατάλληλων διαδικασιών που εξασφαλίζουν ίσες ευκαιρίες σε όλους, ειδικά έργα κοινού ενδιαφέροντος σε τομείς προτεραιότητας[semigr ] ότι ο προσδιορισμός των ειδικών έργων κοινού ενδιαφέροντος πρέπει να πραγματοποιηθεί σύμφωνα με τις διατάξεις της Συνθήκης και ειδικότερα του άρθρου 129 Δ[semigr ]

(Τροπολογία 49)

Δέκατη ένατη αιτιολογική σκέψη

>Αρχικό κείμενο>

ότι η κοινοτική χρηματοδοτική στήριξη για την υλοποίηση των έργων κοινού ενδιαφέροντος που προσδιορίζονται με βάση την παρούσα απόφαση πρέπει να εξετασθεί στο πλαίσιο του κανονισμού ο οποίος καθορίζει τις γενικές αρχές για παροχή κοινοτικής χρηματοδοτικής ενίσχυσης στον τομέα των διευρωπαϊκών δικτύων[semigr ] ότι, σύμφωνα με τον ανωτέρω κανονισμό, τα ενδιαφερόμενα κράτη μέλη παρέχουν σε κάποιο βαθμό στήριξη στα έργα κοινού ενδιαφέροντος[semigr ]

>Κείμενο μετά την ψηφοφορία στο ΕΚ>

ότι η κοινοτική χρηματοδοτική στήριξη για την υλοποίηση των έργων κοινού ενδιαφέροντος που προσδιορίζονται με βάση την παρούσα απόφαση πρέπει να εξετασθεί όχι μόνο στο πλαίσιο του κανονισμού ο οποίος καθορίζει τις γενικές αρχές για παροχή κοινοτικής χρηματοδοτικής ενίσχυσης στον τομέα των διευρωπαϊκών δικτύων, αλλά και με τη χρήση όλων των μορφών οικονομικής ενίσχυσης που έχουν ως στόχο την ανάπτυξη νέων πολιτικών οι οποίες θα είναι εφαρμόσιμες στον τομέα των τηλεπικοινωνιών, συμπεριλαμβανομένου του Ταμείου Συνοχής καθώς και των διαρθρωτικών ταμείων ώστε να αντληθούν όλα τα δυνατά οφέλη από το συντονισμό των διαφόρων πηγών καθώς και από τις δυνατότητες των τηλεπικοινωνιών ως μέσον για την ολοκλήρωση της ενιαίας αγοράς και της αύξησης της ικανότητος αντιμετώπισης των προκλήσεων τις οποίες θα κληθεί να αντιμετωπίσει η βιομηχανία της Ένωσης στο εγγύς μέλλον και ως μέσον οικονομικής και κοινωνικής συνοχής[semigr ] ότι, σύμφωνα με τον ανωτέρω κανονισμό, τα ενδιαφερόμενα κράτη μέλη παρέχουν σε κάποιο βαθμό στήριξη στα έργα κοινού ενδιαφέροντος[semigr ]

(Tροπολογία 14)

Εικοστή αιτιολογική σκέψη

>Αρχικό κείμενο>

εκτιμώντας ότι η Επιτροπή αναλαμβάνει δράσεις για τη διασφάλιση της διαλειτουργικότητας των δικτύων και για το συντονισμό των δραστηριοτήτων των κρατών μελών οι οποίες έχουν ως στόχο την υλοποίηση των διευρωπαϊκών τηλεπικοινωνιακών δικτύων[semigr ]

>Κείμενο μετά την ψηφοφορία στο ΕΚ>

εκτιμώντας ότι η Επιτροπή προτείνει τους αναγκαίους κανονισμούς και αναλαμβάνει δράσεις για τη διασφάλιση της πλήρους διαλειτουργικότητας όλων των διασυνδεδεμένων δικτύων και για το συντονισμό των δραστηριοτήτων των κρατών μελών οι οποίες έχουν ως στόχο την υλοποίηση των διευρωπαϊκών τηλεπικοινωνιακών δικτύων, ασχέτως της συμμετοχής τους στα ανωτέρω έργα κοινού ενδιαφέροντος[semigr ]

(Τροπολογία 15)

Άρθρο 1

>Αρχικό κείμενο>

Η παρούσα απόφαση καθορίζει κατευθυντήριες γραμμές οι οποίες καλύπτουν τους στόχους, τις προτεραιότητες και τις γενικές γραμμές μέτρων στον τομέα των διευρωπαϊκών τηλεπικοινωνιακών δικτύων. Οι κατευθυντήριες αυτές γραμμές καθορίζουν τους τομείς για έργα κοινού ενδιαφέροντος και τη διαδικασία για τον προσδιορισμό των συγκεκριμένων έργων κοινού ενδιαφέροντος στους ανωτέρω τομείς.

>Κείμενο μετά την ψηφοφορία στο ΕΚ>

Η παρούσα απόφαση καθορίζει κατευθυντήριες γραμμές οι οποίες καλύπτουν τους στόχους, τις προτεραιότητες και τις γενικές γραμμές μέτρων στον τομέα των διευρωπαϊκών δικτύων όσον αφορά τις τηλεπικοινωνιακές υποδομές. Οι κατευθυντήριες αυτές γραμμές καθορίζουν τους τομείς για έργα κοινού ενδιαφέροντος και τη διαδικασία για τον προσδιορισμό των συγκεκριμένων έργων κοινού ενδιαφέροντος στους ανωτέρω τομείς.

(Τροπολογία 18)

Άρθρο 2, εισαγωγική πρόταση και πρώτη παύλα

>Αρχικό κείμενο>

Η Κοινότητα στηρίζει τη διασύνδεση των τηλεπικοινωνιακών δικτύων, ιδίως των δικτύων Ενοποιημένων Ευρυζωνικών Επικοινωνιών (ΙΒC), τη σύσταση και την ανάπτυξη διαλειτουργικών υπηρεσιών και εφαρμογών καθώς και της απαιτούμενης υποδομής και της πρόσβασης σε αυτά με τους εξής γενικούς στόχους:

>Κείμενο μετά την ψηφοφορία στο ΕΚ>

Η Κοινότητα στηρίζει τη διασύνδεση των δικτύων στον τομέα της τηλεπικοινωνιακής υποδομής, τη σύσταση και την ανάπτυξη διαλειτουργικών υπηρεσιών και εφαρμογών καθώς και της πρόσβασης σε αυτά με τους εξής γενικούς στόχους:

>Αρχικό κείμενο>

- Διευκόλυνση της μετάβασης προς την κοινωνία των πληροφοριών, ιδίως για την προαγωγή της ικανοποίησης των κοινωνικών αναγκών και της βελτίωσης της ποιότητας ζωής.

>Κείμενο μετά την ψηφοφορία στο ΕΚ>

- Διευκόλυνση της τεχνικής μετάβασης προς την κοινωνία των πληροφοριών, καθώς και απόκτηση εμπειριών σχετικά με τα αποτελέσματα που θα έχει στις κοινωνικές δραστηριότητες η ανάπτυξη νέων δικτύων και εφαρμογών, και προαγωγή της ικανοποίησης των κοινωνικών αναγκών και της βελτίωσης της ποιότητας ζωής.

(Τροπολογία 50)

Άρθρο 3

>Αρχικό κείμενο>

Οι προτεραιότητες για την πραγματοποίηση των στόχων που αναφέρονται στο άρθρο 2 είναι:

>Κείμενο μετά την ψηφοφορία στο ΕΚ>

Οι προτεραιότητες για την πραγματοποίηση των στόχων που αναφέρονται στο άρθρο 2 είναι κατά σειράν οι ακόλουθες:

>Αρχικό κείμενο>

- Επιβεβαίωση της σκοπιμότητας ακολουθούμενη από την ανάπτυξη εφαρμογών, ιδίως εφαρμογών κοινού ενδιαφέροντος, οι οποίες στηρίζουν την εδραίωση της ευρωπαϊκής κοινωνίας των πληροφοριών.

>Κείμενο μετά την ψηφοφορία στο ΕΚ>

(α) Τον προσδιορισμό και την επιβεβαίωση της τεχνικής και εμπορικής σκοπιμότητας καθώς και αξιολόγηση των κοινωνικών συνεπειών, ακολουθούμενη από την ανάπτυξη διευρωπαϊκών γενικών υπηρεσιών οι οποίες παρέχουν απρόσκοπτη πρόσβαση σε κάθε είδους πληροφορίες, ακόμη και σε αγροτικές και περιφερειακές περιοχές, και οι οποίες είναι διαλειτουργικές με τις αντίστοιχες υπηρεσίες σε παγκόσμιο επίπεδο.

>Αρχικό κείμενο>

- Επιβεβαίωση της σκοπιμότητας ακολουθούμενη από την ανάπτυξη εφαρμογών οι οποίες συμβάλλουν στην οικονομική και κοινωνική συνοχή μέσω της βελτίωσης της πρόσβασης στις πληροφορίες στο σύνολο της Ένωσης, οικοδομώντας επάνω στην ευρωπαϊκή πολιτιστική ποικιλομορφία.

>Κείμενο μετά την ψηφοφορία στο ΕΚ>

(β) Προσδιορισμός και απάλειψη των κενών και των ελλιπόντων συνδέσεων για αποτελεσματική διασύνδεση και διαλειτουργικότητα όλων των συστατικών μερών των τηλεπικοινωνιακών δικτύων στην Ευρώπη και σε παγκόσμιο επίπεδο, με ιδιαίτερη έμφαση στα δίκτυα Euro-ISDN και, οσάκις υφίσταται μια πραγματική και μετρήσιμη ζήτηση της αγοράς, στα δίκτυα IBC.

>Αρχικό κείμενο>

- Δράσεις με στόχο την τόνωση των διαπεριφερειακών πρωτοβουλιών οι οποίες συνδέουν τις λιγότερο ευνοημένες περιοχές για τη δρομολόγηση διευρωπαϊκών τηλεπικοινωνιακών υπηρεσιών και εφαρμογών.

>Κείμενο μετά την ψηφοφορία στο ΕΚ>

(γ) Επιβεβαίωση της τεχνικής και εμπορικής σκοπιμότητας καθώς και αξιολόγηση των κοινωνικών συνεπειών, ακολουθούμενη από την ανάπτυξη εφαρμογών, ιδίως εφαρμογών κοινού ενδιαφέροντος, οι οποίες στηρίζουν την εδραίωση της ευρωπαϊκής κοινωνίας των πληροφοριών, εφαρμογών οι οποίες στηρίζονται στην ευρωπαϊκή πολιτιστική ποικιλομορφία ή που ενθαρρύνουν τη δημιουργική ανταλλαγή απόψεων μεταξύ πολιτών και τη συμμετοχή σε κοινωνικές ή πολιτιστικές δραστηριότητες.

>Αρχικό κείμενο>

- Επιβεβαίωση της σκοπιμότητας, ακολουθούμενη από την ανάπτυξη εφαρμογών και υπηρεσιών οι οποίες συνεισφέρουν στην ενδυνάμωση της εσωτερικής αγοράς και τη δημιουργία θέσεων εργασίας, ιδίως εφαρμογών και υπηρεσιών οι οποίες προσφέρουν στις ΜΜΕ τα μέσα για τη βελτίωση της ανταγωνιστικότητάς τους σε κοινοτικό και παγκόσμιο επίπεδο.

>Κείμενο μετά την ψηφοφορία στο ΕΚ>

(δ) Επιβεβαίωση της σκοπιμότητας των κύριων IBC, όπου απαιτείται για αυτού του είδους τις εφαρμογές και τις υπηρεσίες, και προώθηση της δυνατότητας διασύνδεσης αυτών των δικτύων.

>Αρχικό κείμενο>

- Προσδιορισμός, και επιβεβαίωση της εφικτότητας, ακολουθούμενη από την ανάπτυξη διευρωπαϊκών γενικών υπηρεσιών οι οποίες παρέχουν απρόσκοπτη πρόσβαση σε κάθε είδους πληροφορίες, ακόμη και σε αγροτικές και περιφερειακές περιοχές, και οι οποίες είναι διαλειτουργικές με τις αντίστοιχες υπηρεσίες σε παγκόσμιο επίπεδο.

>Κείμενο μετά την ψηφοφορία στο ΕΚ>

(ε) Επιβεβαίωση της σκοπιμότητας, ακολουθούμενη από την ανάπτυξη εφαρμογών και υπηρεσιών οι οποίες συνεισφέρουν στην ενδυνάμωση της εσωτερικής αγοράς και τη δημιουργία θέσεων εργασίας, ιδίως εφαρμογών και υπηρεσιών οι οποίες προσφέρουν στις ΜΜΕ τα μέσα για τη βελτίωση της ανταγωνιστικότητάς τους σε κοινοτικό και παγκόσμιο επίπεδο.

>Αρχικό κείμενο>

- Επιβεβαίωση της σκοπιμότητας των νέων ευρυζωνικών κύριων δικτύων οπτικών ινών, όπου απαιτείται για αυτού του είδους τις εφαρμογές και τις υπηρεσίες, και προώθηση της δυνατότητας διασύνδεσης αυτών των δικτύων.

>Κείμενο μετά την ψηφοφορία στο ΕΚ>

(στ) Επιβεβαίωση της σκοπιμότητας ακολουθούμενη από την ανάπτυξη εφαρμογών οι οποίες συμβάλλουν στην οικονομική και κοινωνική συνοχή μέσω της βελτίωσης της πρόσβασης στις πληροφορίες στο σύνολο της Ένωσης.

>Αρχικό κείμενο>

- Προσδιορισμός και απάλειψη των κενών και των ελλιπόντων συνδέσεων για αποτελεσματική διασύνδεση και διαλειτουργικότητα όλων των συστατικών μερών των τηλεπικοινωνιακών δικτύων στην Ευρώπη και σε παγκόσμιο επίπεδο, με ιδιαίτερη έμφαση στα δίκτυα IBC.

>Κείμενο μετά την ψηφοφορία στο ΕΚ>

(ζ) Δράσεις με στόχο την τόνωση των διαμεθοριακών πρωτοβουλιών οι οποίες συνδέουν τις λιγότερο ευνοημένες περιοχές για τη δρομολόγηση διευρωπαϊκών τηλεπικοινωνιακών υπηρεσιών και εφαρμογών.

>Κείμενο μετά την ψηφοφορία στο ΕΚ>

(η) Δράσεις οι οποίες ενθαρρύνουν τις εφαρμογές που έχουν ως στόχο τη δημιουργία στενοτέρων δεσμών, βάσει της αμοιβαίας κατανόησης, στενότερες σχέσεις και τις μέγιστες δυνατές οικονομικές, πολιτιστικές και συνεταιριστικές ανταλλαγές με τις χώρες της Μεσογείου, της Κεντρικής και Ανατολικής Ευρώπης, της ΚΑΚ και της Λατινικής Αμερικής.

(Τροπολογία 20)

Άρθρο 4, πρώτη παύλα

>Αρχικό κείμενο>

- Προσδιορισμό των έργων κοινού ενδιαφέροντος.

>Κείμενο μετά την ψηφοφορία στο ΕΚ>

- Προσδιορισμό των έργων κοινού ενδιαφέροντος, με κριτήρια εντελώς διαφανή ως προς την επιλογή των προτάσεων και τον έλεγχο της εφαρμογής τους.

(Τροπολογία 22)

Άρθρο 4, παύλα 6α (νέα)

>Κείμενο μετά την ψηφοφορία στο ΕΚ>

- Ανάπτυξη και βελτίωση των επικοινωνιών σε επίπεδο δημόσιας διοίκησης, με σκοπό την επίτευξη ενός καλύτερου συντονισμού μεταξύ του δημόσιου και του ιδιωτικού τομέα και μεταξύ του δημόσιου τομέα και των πολιτών, μέσω της δημόσιας τηλεδιοίκησης.

(Τροπολογία 23)

Άρθρο 5

>Αρχικό κείμενο>

Η ανάπτυξη διευρωπαϊκών τηλεπικοινωνιακών δικτύων γίνεται, σύμφωνα με την παρούσα οδηγία, μέσω της υλοποίησης έργων κοινού ενδιαφέροντος. Στο παράρτημα 1 απαριθμούνται οι τομείς στους οποίους προσδιορίζονται έργα κοινού ενδιαφέροντος.

>Κείμενο μετά την ψηφοφορία στο ΕΚ>

Η ανάπτυξη διευρωπαϊκών δικτύων στον τομέα της τηλεπικοινωνιακής υποδομής γίνεται, σύμφωνα με την παρούσα οδηγία, μέσω της υλοποίησης έργων κοινού ενδιαφέροντος. Στο παράρτημα 1 απαριθμούνται οι τομείς στους οποίους προσδιορίζονται έργα κοινού ενδιαφέροντος.

(Τροπολογία 51)

Άρθρο 7, παράγραφος 1

>Αρχικό κείμενο>

1. Η Επιτροπή καταρτίζει πρόγραμμα εργασίας σύμφωνο με τις άλλες πολιτικές για διευρωπαϊκά δίκτυα, σε διαβούλευση με τους παράγοντες του τομέα, για επιλογή των περιοχών στις οποίες μπορούν να προταθούν συγκεκριμένα έργα κοινού ενδιαφέροντος, στο εσωτερικό των τομέων έργων κοινού ενδιαφέροντος που καθορίζονται στο παράρτημα 1. Το πρόγραμμα εργασίας ενημερώνεται όποτε είναι αναγκαίο.

>Κείμενο μετά την ψηφοφορία στο ΕΚ>

1. Η Επιτροπή ετοιμάζει σχέδιο προγράμματος εργασίας σύμφωνο με τις άλλες πολιτικές για διευρωπαϊκά δίκτυα, σε διαβούλευση με τους παράγοντες του τομέα, για επιλογή των περιοχών στις οποίες μπορούν να προταθούν συγκεκριμένα έργα κοινού ενδιαφέροντος, στο εσωτερικό των τομέων έργων κοινού ενδιαφέροντος που καθορίζονται στο παράρτημα Ι και επισημαίνοντας τα ειδικά μέτρα που είναι κατάλληλα για ειδικές ομάδες πληθυσμού βάσει κοινωνικών και περιφερειακών κριτηρίων με σκοπό να εξασφαλισθεί η ενσωμάτωσή τους σε όλους τους τομείς της εκκολαπτόμενης κοινωνίας των πληροφοριών. Το πρόγραμμα εργασίας θα εγκρίνεται από το Κοινοβούλιο και το Συμβούλιο και θα ενημερώνεται όποτε είναι αναγκαίο, σύμφωνα με το άρθρο 129δ της Συνθήκης.

(Τροπολογία 26)

Άρθρο 8, παράγραφος 2

>Αρχικό κείμενο>

2. Για τις περιπτώσεις που καθορίζονται στο άρθρο 9(1), η Επιτροπή επικουρείται από επιτροπή, αποτελούμενη από εκπροσώπους των κρατών μελών και προεδρευόμενη από τον εκπρόσωπο της Επιτροπής.

>Κείμενο μετά την ψηφοφορία στο ΕΚ>

2. Η Επιτροπή επικουρείται από συμβουλευτική επιτροπή αποτελούμενη από εκπροσώπους των κρατών μελών και προεδρευόμενη από τον εκπρόσωπο της Επιτροπής.

>Αρχικό κείμενο>

Ο εκπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει γνώμη επί του σχεδίου εντός χρονικού ορίου το οποίο καθορίζει ο Πρόεδρος, ανάλογα με τον επείγοντα χαρακτήρα του ζητήματος. Η γνώμη διατυπώνεται από την πλειοψηφία που έχει προβλεφθεί στο άρθρο 148(2) της Συνθήκης για αποφάσεις τις οποίες απαιτείται να εγκρίνει το Συμβούλιο με βάση πρόταση της Επιτροπής. Οι ψήφοι των εκπροσώπων των κρατών μελών στο εσωτερικό της επιτροπής σταθμίζονται σύμφωνα με τον τρόπο που καθορίζεται στο ανωτέρω άρθρο. Ο Πρόεδρος δεν έχει δικαίωμα ψήφου.

>Κείμενο μετά την ψηφοφορία στο ΕΚ>

Ο εκπρόσωπος της Επιτροπής υποβάλλει στην επιτροπή και στο Ευρωπαϊκό Κοινοβούλιο σχέδιο μέτρων. Η επιτροπή διατυπώνει γνώμη επί του σχεδίου εντός χρονικού ορίου το οποίο καθορίζει ο Πρόεδρος, ανάλογα με τον επείγοντα χαρακτήρα του ζητήματος, μέσω ψηφοφορίας εάν καταστεί αναγκαίο. Το σχέδιο καταχωρείται στα πρακτικά[semigr ] επί πλέον, κάθε κράτος μέλος έχει δικαίωμα να καταγράψει στα πρακτικά τη θέση του. Τα πρακτικά διαβιβάζονται στο Ευρωπαϊκό Κοινοβούλιο. Η Επιτροπή λαμβάνει υπόψη της, απόλυτα στο μέτρο του δυνατού, τη γνώμη της επιτροπής, καθώς και τις παρατηρήσεις του Ευρωπαϊκού Κοινοβουλίου. Πληροφορεί την επιτροπή και το Ευρωπαϊκό Κοινοβούλιο για τον τρόπο με τον οποίο έχουν ληφθεί υπόψη τα ψηφίσματά του.

>Αρχικό κείμενο>

Η Επιτροπή εγκρίνει τα μελετώμενα μέτρα όταν είναι σύμφωνα με τη γνώμη της επιτροπής.

>Αρχικό κείμενο>

Εάν τα μελετώμενα μέτρα δεν συμφωνούν με τη γνώμη της επιτροπής, ή εάν δεν έχει διατυπωθεί γνώμη, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο ενεργεί με ενισχυμένη πλειοψηφία.

>Αρχικό κείμενο>

Εάν παρέλθει περίοδος ενός μηνός από τη στιγμή που υποβλήθηκε το ζήτημα στο Συμβούλιο χωρίς το τελευταίο να δράσει, το προτεινόμενο μέτρο θεσπίζεται από την Επιτροπή.

(Τροπολογία 27)

Άρθρο 9, παράγραφος 1, πρώτη παύλα

>Αρχικό κείμενο>

- κατά την προετοιμασία και ενημέρωση του προγράμματος εργασίας που αναφέρεται στο άρθρο 7[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 28)

Άρθρο 9, παράγραφος 1, τρίτη παύλα

>Αρχικό κείμενο>

- κατά τον ορισμό συμπληρωματικών δράσεων στήριξης και συντονισμού[semigr ]

>Κείμενο μετά την ψηφοφορία στο ΕΚ>

- κατά τον ορισμό συμπληρωματικών δράσεων στήριξης και συντονισμού, συγκεκριμένα της πορείας εφαρμογής των προτάσεων που επιλέγονται και των ανάλογων πρωτοβουλιών που εγκρίνονται σε εθνικό ή περιφερειακό επίπεδο στην επικράτεια της Ένωσης.

(Τροπολογία 29)

Άρθρο 9, παράγραφος 2

>Αρχικό κείμενο>

2. Στην ειδική περίπτωση του τομέα έργων κοινού ενδιαφέροντος σχετικών με τα ISDN (όπως αναφέρονται στο παράρτημα 1, σημείο 3, πρώτη παρ.), οι εφαρμοζόμενες κατευθυντήριες γραμμές είναι αυτές που έχουν εγκριθεί από το Συμβούλιο.

>Κείμενο μετά την ψηφοφορία στο ΕΚ>

2. Στην ειδική περίπτωση του τομέα έργων κοινού ενδιαφέροντος σχετικών με τα Euro-ISDN (όπως αναφέρονται στο παράρτημα 1, σημείο 3, πρώτη παρ.), οι εφαρμοζόμενες κατευθυντήριες γραμμές είναι αυτές που έχουν εγκριθεί από το Ευρωπαϊκό Κοινοβούλιο και το Συμβούλιο.

(Τροπολογία 30)

Άρθρο 9, παράγραφος 3

>Αρχικό κείμενο>

3. Η Επιτροπή ενημερώνει την επιτροπή, σε καθεμία από τις συνεδριάσεις της, για την πρόοδο της υλοποίησης του προγράμματος εργασίας.

>Κείμενο μετά την ψηφοφορία στο ΕΚ>

3. Η Επιτροπή ενημερώνει την επιτροπή, σε καθεμία από τις συνεδριάσεις της, για την πρόοδο της υλοποίησης του προγράμματος εργασίας και ενημερώνει γραπτώς την αρμόδια επιτροπή του Ευρωπαϊκού Κοινοβουλίου.

(Τροπολογία 32)

Παράρτημα Ι, δεύτερο εδάφιο, πρώτη και δεύτερη παύλα

>Αρχικό κείμενο>

- το επίπεδο των εφαρμογών μέσω των οποίων οι χρήστες αλληλεπιδρούν με τις γενικές υπηρεσίες και τα δίκτυα βάσης για την ικανοποίηση των επαγγελματικών, εκπαιδευτικών και κοινωνικών τους αναγκών. Οι εφαρμογές απαιτείται να είναι διαλειτουργικές μεταξύ τους ώστε να επωφελούνται από αυτές στο μέγιστο οι χρήστες στο σύνολο της Κοινότητας.

>Κείμενο μετά την ψηφοφορία στο ΕΚ>

- το επίπεδο των εφαρμογών μέσω των οποίων οι χρήστες αλληλεπιδρούν με τις γενικές υπηρεσίες και τα δίκτυα βάσης για την ικανοποίηση των επαγγελματικών, εκπαιδευτικών και κοινωνικών τους αναγκών.

>Αρχικό κείμενο>

- το επίπεδο των γενικών υπηρεσιών, το οποίο απαρτίζεται από συμβατές γενικές υπηρεσίες και τη διαχείρισή τους. Στηρίζοντας τις κοινές απαιτήσεις των εφαρμογών, οι υπηρεσίες αυτές συμπληρώνουν τις εφαρμογές βοηθώντας ταυτοχρόνως να αποκτήσουν διαλειτουργικότητα.

>Κείμενο μετά την ψηφοφορία στο ΕΚ>

- το επίπεδο των γενικών υπηρεσιών, το οποίο απαρτίζεται από συμβατές γενικές υπηρεσίες και τη διαχείρισή τους. Στηρίζοντας τις κοινές απαιτήσεις των εφαρμογών, και παρέχοντας κοινόχρηστα μη ιδιόκτητα εργαλεία ανάπτυξης και υλοποίησης νέων εφαρμογών, οι υπηρεσίες αυτές συμπληρώνουν τις εφαρμογές βοηθώντας ταυτοχρόνως να αποκτήσουν διαλειτουργικότητα.

(Τροπολογία 33)

Παράρτημα Ι, σημείο 1, εισαγωγική πρόταση

>Αρχικό κείμενο>

Οι τομείς στους οποίους θα προσδιοριστούν έργα εφαρμογών είναι οι εξής:

>Κείμενο μετά την ψηφοφορία στο ΕΚ>

Οι εφαρμογές απαιτείται να χρησιμοποιούν τοπικές γλώσσες, εκτός εάν προορίζονται για ειδικές κατηγορίες επαγγελματιών χρηστών, και να είναι διαλειτουργικές μεταξύ τους ώστε να επωφελούνται από αυτές στο μέγιστο οι χρήστες στο σύνολο της Κοινότητας. Οι εφαρμογές πρέπει να απευθύνονται σε όσο το δυνατόν ευρύτερες κατηγορίες χρηστών και να χαρακτηρίζονται από την πρόσβαση των πολιτών στις υπηρεσίες συλλογικού ενδιαφέροντος. Το στάδιο επιβεβαίωσης της σκοπιμότητας θα περιλαμβάνει αποτίμηση του αντικτύπου που θα έχει η εισαγωγή της εφαρμογής σε επίπεδο κοινωνικών δομών και σχέσεων.

Οι τομείς στους οποίους θα προσδιοριστούν έργα εφαρμογών είναι οι εξής:

(Τροπολογία 34)

Παράρτημα Ι, σημείο 1, δεύτερη παύλα

>Αρχικό κείμενο>

- Τηλεεκπαίδευση και τηλεκατάρτιση: Όλοι οι πολίτες, τα σχολεία, οι σχολές και οι επιχειρήσεις πρέπει να έχουν πρόσβαση σε προηγμένες υπηρεσίες εκπαίδευσης και κατάρτισης εξ αποστάσεως. Πρέπει να δημιουργηθούν κέντρα στα οποία να είναι δυνατή η πρόσβαση, εξ αποστάσεως, από όλη την Ευρώπη για την παροχή εκπαίδευσης και κατάρτισης για τις μικρομεσαίες επιχειρήσεις, τις μεγάλες εταιρίες, τους εκπαιδευτικούς οργανισμούς και τις δημόσιες διοικήσεις. Πρέπει να αναπτυχθούν και να προαχθούν νέες προσεγγίσεις της επαγγελματικής κατάρτισης με στόχο την κοινωνία των πληροφοριών.

>Κείμενο μετά την ψηφοφορία στο ΕΚ>

- Τηλεεκπαίδευση και τηλεκατάρτιση: Όλοι οι πολίτες, τα σχολεία, οι σχολές και οι επιχειρήσεις πρέπει να έχουν πρόσβαση σε προηγμένες υπηρεσίες εκπαίδευσης και κατάρτισης εξ αποστάσεως. Πρέπει να δημιουργηθούν κέντρα στα οποία να είναι δυνατή η πρόσβαση, εξ αποστάσεως, από όλη την Ευρώπη για την παροχή εκπαίδευσης και κατάρτισης για τις μικρομεσαίες επιχειρήσεις, τις μεγάλες εταιρίες, τους εκπαιδευτικούς οργανισμούς και τις δημόσιες διοικήσεις. Πρέπει να αναπτυχθούν και να προαχθούν νέες προσεγγίσεις της γενικής, ακαδημαϊκής, επαγγελματικής και γλωσσικής κατάρτισης ως μέρος της μετάβασης προς την κοινωνία των πληροφοριών.

(Τροπολογία 35)

Παράρτημα Ι, σημείο 1, τέταρτη παύλα

>Αρχικό κείμενο>

- Τηλεματική στον τομέα των μεταφορών: Πρέπει να υπάρξει πλήρης εκμετάλλευση των διευρωπαϊκών τηλεπικοινωνιακών δικτύων για τη βελτίωση της διαχείρισης του μεταφορικού δικτύου και την στήριξη των βιομηχανιών μεταφορών από άποψη διοικητικής μέριμνας καθώς και την ανάπτυξη υπηρεσιών προστιθέμενης αξίας. Τα τηλεματικά συστήματα και οι υπηρεσίες που εφαρμόζονται πρέπει να λειτουργούν επίσης ως εργαλείο για την υλοποίηση της κοινής πολιτικής μεταφορών[semigr ] πρέπει να διασφαλισθεί η αναγκαία συμπληρωματικότητα με τα διευρωπαϊκά δίκτυα μεταφορών και η διαλειτουργικότητά τους.

>Κείμενο μετά την ψηφοφορία στο ΕΚ>

- Τηλεματική στον τομέα των μεταφορών: Πρέπει να υπάρξει πλήρης εκμετάλλευση των διευρωπαϊκών τηλεπικοινωνιακών δικτύων για τη βελτίωση της διαχείρισης του μεταφορικού δικτύου και την στήριξη των βιομηχανιών μεταφορών από άποψη διοικητικής μέριμνας καθώς και την ανάπτυξη υπηρεσιών προστιθέμενης αξίας.Προτεραιότητα θα δοθεί στις ενοποιημένες συνδυασμένες μεταφορές, στις μη μηχανοκίνητες προσωπικές μεταφορές, στις δημόσιες μεταφορές και στους φιλικούς προς το περιβάλλον τρόπους μεταφοράς. Τα τηλεματικά συστήματα και οι υπηρεσίες που εφαρμόζονται πρέπει να λειτουργούν επίσης ως εργαλείο για την υλοποίηση της κοινής πολιτικής μεταφορών[semigr ] πρέπει να διασφαλισθεί η αναγκαία συμπληρωματικότητα με τα διευρωπαϊκά δίκτυα μεταφορών και η διαλειτουργικότητά τους.

(Τροπολογία 36)

Παράρτημα Ι, σημείο 1, έκτη παύλα

>Αρχικό κείμενο>

- Τηλεεργασία: Η ανάπτυξη της τηλεεργασίας (από το σπίτι και από τα περιφερειακά γραφεία) η οποία υποστηρίζεται από προηγμένα επικοινωνιακά συστήματα θα βοηθήσει στην εμφάνιση νέων ευέλικτων σχημάτων όσον αφορά το χώρο εργασίας και τον τρόπο οργάνωσης της εργασίας. Μέσω της αποκέντρωσης των επαγγελματικών δραστηριοτήτων, η τηλεεργασία μπορεί επίσης να βοηθήσει στη μείωση των περιβαλλοντικών συνεπειών της καθημερινής μετάβασης στα πληθυσμιακά κέντρα.

>Κείμενο μετά την ψηφοφορία στο ΕΚ>

- Τηλεεργασία: Η ανάπτυξη της τηλεεργασίας από τα περιφερειακά γραφεία και ενδεχομένως από το σπίτι, η οποία υποστηρίζεται από προηγμένα επικοινωνιακά συστήματα θα βοηθήσει στην εμφάνιση νέων ευέλικτων σχημάτων όσον αφορά το χώρο εργασίας και τον τρόπο οργάνωσης της εργασίας. Μέσω της αποκέντρωσης των επαγγελματικών δραστηριοτήτων, η τηλεεργασία μπορεί επίσης να βοηθήσει στη μείωση των περιβαλλοντικών συνεπειών της καθημερινής μετάβασης στα πληθυσμιακά κέντρα. Πρέπει να δημιουργηθούν εφαρμογές που να καθιστούν δυνατές τις εξελίξεις αυτές, διασφαλίζοντας παράλληλα τα δικαιώματα των εργαζομένων και αποσοβώντας τους κινδύνους κοινωνικής απομόνωσης που ενδέχεται να συνδέονται με την τηλεεργασία. Ιδιαίτερη προσοχή πρέπει να δοθεί στην αξιολόγηση των κοινωνικών συνεπειών των εφαρμογών αυτών.

(Τροπολογία 37)

Παράρτημα Ι, σημείο 1, δωδέκατη παύλα

>Αρχικό κείμενο>

- Τηλεματικές υπηρεσίες για την αγορά εργασίας: Πρέπει να αναπτυχθούν υπηρεσίες δικτύων, όπως είναι οι βάσεις δεδομένων για θέσεις εργασίας, προκειμένου να στηριχθεί η μεταβαλλόμενη αγορά εργασίας στην Ευρώπη και να αντιμετωπισθεί το πρόβλημα της ανεργίας.

>Κείμενο μετά την ψηφοφορία στο ΕΚ>

- Τηλεματικές υπηρεσίες για την αγορά εργασίας: Πρέπει να αναπτυχθούν υπηρεσίες δικτύων, όπως είναι οι βάσεις δεδομένων για θέσεις εργασίας, προκειμένου να στηριχθεί η μεταβαλλόμενη αγορά εργασίας στην Ευρώπη, να δημοσιοποιούνται οι ευκαιρίες απασχόλησης στην κλίμακα της ΕΕ και να ενθαρρύνεται η κινητικότητα του εργατικού δυναμικού και η βαθμιαία προσέγγιση των συνθηκών και όρων απασχόλησης.

(Τροπολογία 38)

Παράρτημα Ι, σημείο 1, δέκατη τρίτη παύλα

>Αρχικό κείμενο>

- Πολιτιστική και γλωσσική κληρονομιά: Πρέπει να δρομολογηθούν πρωτοβουλίες που να ευνοούν τη διατήρηση της ευρωπαϊκής πολιτιστικής κληρονομιάς και την πρόσβαση σε αυτήν και να καταδείχνουν το δυναμικό της πληροφοριακής υποδομής ώστε να υποστηριχθεί η ανάπτυξη του «περιεχομένου» σε τοπικό επίπεδο και στις τοπικές γλώσσες.

>Κείμενο μετά την ψηφοφορία στο ΕΚ>

- Πολιτιστική και γλωσσική κληρονομιά: Πρέπει να δρομολογηθούν πρωτοβουλίες που να ευνοούν τη διατήρηση της ευρωπαϊκής πολιτιστικής κληρονομιάς, (συμπεριλαμβανομένης της υποστήριξης για δίκτυα μουσείων και πολιτιστικών κέντρων με δυνατότητες πολυμέσων), και δημιουργίας και την πρόσβαση σε αυτήν και να καταδείχνουν το δυναμικό της πληροφοριακής υποδομής ώστε να τονωθούν και ενισχυθούν οι δημιουργικές προσπάθειες και επιτεύξεις, καθώς και να ενθαρρυνθεί ο «τοπικός πολιτισμός» και η διάδοσή του.

(Τροπολογία 39)

Παράρτημα Ι, σημείο 1, δέκατη τέταρτη παύλα

>Αρχικό κείμενο>

- Πρόσβαση των πολιτών στις υπηρεσίες: Πρέπει να ξεκινήσουν εφαρμογές επίδειξης με αντικείμενο την πρόσβαση των πολιτών σε υπηρεσίες κοινού ενδιαφέροντος. Τα παραδείγματα μπορεί να περιλαμβάνουν τη δημιουργία περιπτέρων και σημείων πρόσβασης σε δημόσια σημεία και τη χρήση έξυπνων καρτών και ηλεκτρονικών χαρτοφυλακίων.

>Κείμενο μετά την ψηφοφορία στο ΕΚ>

Διαγράφεται

(Τροπολογία 40)

Παράρτημα Ι, σημείο 1, παύλα 14α (νέα)

>Κείμενο μετά την ψηφοφορία στο ΕΚ>

- Πρόσβαση σε βάσεις δεδομένων προς εξυπηρέτηση της έρευνας, των πανεπιστημίων και των επιχειρήσεων.

(Τροπολογία 42)

Παράρτημα Ι, σημείο 2, πρώτη παύλα

>Αρχικό κείμενο>

- Υλοποίηση λειτουργικών διευρωπαϊκών γενικών υπηρεσιών, η οποία πρέπει να περιλαμβάνει ιδίως ηλεκτρονικό ταχυδρομείο, συστήματα μεταφοράς αρχείων, πρόσβαση σε ηλεκτρονικές βάσεις δεδομένων σε ανοικτή σύνδεση και υπηρεσίες βίντεο. Καθώς υπάρχει επείγουσα ανάγκη για τις ανωτέρω διευρωπαϊκές γενικές υπηρεσίες, θα χρησιμοποιηθούν τα υπάρχοντα μεταγόμενα δίκτυα βάσης και η υπάρχουσα πρόσβαση χρηστών. Αυτά πρέπει να περιλαμβάνουν στοιχεία υπηρεσιών τα οποία να λειτουργούν σε ευρωπαϊκή κλίμακα, προστασία και ασφάλεια πληροφόρησης, διευρωπαϊκά «περίπτερα» και δίκτυα βοηθημάτων ναυσιπλοΐας κλπ.

>Κείμενο μετά την ψηφοφορία στο ΕΚ>

- Υλοποίηση λειτουργικών διευρωπαϊκών γενικών υπηρεσιών, η οποία πρέπει να περιλαμβάνει ιδίως ηλεκτρονικό ταχυδρομείο, συστήματα μεταφοράς αρχείων, πρόσβαση σε ηλεκτρονικές βάσεις δεδομένων σε ανοικτή σύνδεση και υπηρεσίες βίντεο. Καθώς υπάρχει επείγουσα ανάγκη για τις ανωτέρω διευρωπαϊκές γενικές υπηρεσίες, θα χρησιμοποιηθούν τα υπάρχοντα ή αναδυόμενα δίκτυα, σταθερά είτε κινητά, και η υπάρχουσα πρόσβαση χρηστών. Αυτά πρέπει να περιλαμβάνουν στοιχεία υπηρεσιών τα οποία να λειτουργούν σε ευρωπαϊκή κλίμακα, προστασία και ασφάλεια πληροφόρησης, ιδίως διαφύλαξη και αμοιβή της πνευματικής ιδιοκτησίας, συστήματα πληρωμών, διευρωπαϊκά «περίπτερα», σημεία πρόσβασης σε δημόσιους χώρους, συστήματα που επιτρέπουν τη χρήση «έξυπνων» καρτών και ηλεκτρονικών χαρτοφυλακίων κλπ.

(Τροπολογία 43)

Παράρτημα Ι, σημείο 2, δεύτερη παύλα

>Αρχικό κείμενο>

- Προοδευτική επέκταση των γενικών υπηρεσιών προς ένα περιβάλλον πολυμέσων: Οι υπηρεσίες αυτές θα προσφέρουν πρόσβαση σε υπηρεσίες πολυμέσων στους τελικούς χρήστες και θα μπορούν να καλύψουν, χωρίς ο κατάλογος αυτός να είναι περιοριστικός, ταχυδρομείο πολυμέσων, μεταφορά αρχείων υψηλής ταχύτητας και υπηρεσίες βίντεο στις οποίες περιλαμβάνεται το βίντεο κατά βούληση. Η χρήση των ανωτέρω υπηρεσιών πολυμέσων από τις επιχειρήσεις και τα νοικοκυριά πρέπει να ενθαρρυνθεί καθώς επίσης και η ολοκλήρωση των νέων στοιχείων υπηρεσιών όπως είναι η αυτόματη μετάφραση, η αναγνώριση φωνής και οι γραφικές διεπαφές χρήστη.

>Κείμενο μετά την ψηφοφορία στο ΕΚ>

- Προοδευτική επέκταση των γενικών υπηρεσιών προς ένα περιβάλλον πολυμέσων: Οι υπηρεσίες αυτές θα προσφέρουν πρόσβαση σε υπηρεσίες πολυμέσων στους τελικούς χρήστες και θα μπορούν να καλύψουν, χωρίς ο κατάλογος αυτός να είναι περιοριστικός, ταχυδρομείο πολυμέσων, μεταφορά αρχείων υψηλής ταχύτητας και υπηρεσίες βίντεο στις οποίες περιλαμβάνεται το βίντεο κατά βούληση. Η χρήση των ανωτέρω υπηρεσιών πολυμέσων από τις επιχειρήσεις και τα νοικοκυριά πρέπει να ενθαρρυνθεί καθώς επίσης και η ολοκλήρωση των νέων στοιχείων υπηρεσιών όπως είναι η αυτόματη μετάφραση, η αναγνώριση φωνής, οι γραφικές διεπαφές χρήστη και οι «ευφυείς λογισμικοί πράκτορες» («intelligent agents»), και να παρέχει μη ιδιόκτητα εργαλεία γενικής χρήσης βασισμένα σε καθιερωμένες ή δημοσίως διαθέσιμες προδιαγραφές.

(Τροπολογία 44)

Παράρτημα Ι, σημείο 2, τρίτη παύλα

>Αρχικό κείμενο>

- Εισαγωγή μη ιδιόκτητης ψηφιακής υπογραφής ως βάσης για ανοικτή παροχή υπηρεσιών και για κινητικότητα χρήσης: Οι γενικές υπηρεσίες θα στηριχθούν σε μεγάλο αριθμό συμπληρωματικών και ανταγωνιζόμενων παροχέων υπηρεσιών. Η ανοικτή παροχή υπηρεσιών και η κινητικότητα της χρήσης είναι καθοριστικής σημασίας και απαιτούν ηλεκτρονικά ονόματα (ψηφιακές υπογραφές) προκειμένου να στηριχθούν και να είναι διαθέσιμες σε γενική βάση.

>Κείμενο μετά την ψηφοφορία στο ΕΚ>

- Εισαγωγή μη ιδιόκτητης ψηφιακής υπογραφής ως βάσης για ανοικτή παροχή υπηρεσιών και για κινητικότητα χρήσης: Οι γενικές υπηρεσίες θα στηριχθούν σε μεγάλο αριθμό συμπληρωματικών και ανταγωνιζόμενων παροχέων υπηρεσιών. Η ανοικτή παροχή υπηρεσιών και η κινητικότητα της χρήσης, η προστασία και αμοιβή της πνευματικής ιδιοκτησίας, η εξασφάλιση μιας εναλλακτικής λύσης σε σχέση με τις παραδοσιακές φυσικές μεθόδους εξακρίβωσης της γνησιότητας, καθώς και οι ηλεκτρονικές πληρωμές, είναι καθοριστικής σημασίας και απαιτούν ψηφιακές υπογραφές (ηλεκτρονικά ονόματα ή ανώνυμα συστήματα εξακρίβωσης της γνησιότητας).

(Τροπολογία 45)

Παράρτημα Ι, σημείο 4, δεύτερη παύλα

>Αρχικό κείμενο>

- Καθορισμός μέσων πρόσβασης στα ευρυζωνικά δίκτυα στα τρία καθορισμένα επίπεδα.

>Κείμενο μετά την ψηφοφορία στο ΕΚ>

- Καθορισμός μέσων πρόσβασης στα δίκτυα IBC.

(Τροπολογία 46)

Παράρτημα ΙΙ, πρώτο εδάφιο

>Αρχικό κείμενο>

Ο προσδιορισμός έργων κοινού ενδιαφέροντος μεταξύ των έργων που θα υποβληθούν από τους ενδιαφερόμενους φορείς του τομέα, οι οποίοι θα ανταποκριθούν στις προσκλήσεις υποβολής προτάσεων γίνεται, όπως καθορίζεται στο άρθρο 7, στη βάση της συμφωνίας των έργων με τους στόχους και τις προτεραιότητες που καθορίζονται στα άρθρα 2 και 3 αντιστοίχως. Τα έργα αυτά θα πρέπει να είναι διεθνικά με ειδική έμφαση σε έργα διαπεριφερειακής φύσης.

>Κείμενο μετά την ψηφοφορία στο ΕΚ>

Ο προσδιορισμός έργων κοινού ενδιαφέροντος μεταξύ των έργων που θα υποβληθούν από τους ενδιαφερόμενους φορείς του τομέα, οι οποίοι θα ανταποκριθούν στις προσκλήσεις υποβολής προτάσεων γίνεται, όπως καθορίζεται στο άρθρο 7, στη βάση του παραδειγματικού τους χαρακτήρα και της αξίας τους ως κινήτρων και πολλαπλασιαστών για τη χρήση ή ανάπτυξη εφαρμογών της κοινωνίας των πληροφοριών, σε πλαίσιο συμμόρφωσης των έργων με τους στόχους και τις προτεραιότητες που καθορίζονται στα άρθρα 2 και 3 αντιστοίχως. Τα έργα αυτά θα πρέπει να χαρακτηρίζονται από τη συμμετοχή φορέων από περισσότερα του ενός κράτη μέλη και να είναι διεθνικά, με την έννοια ότι θα προορίζονται να ικανοποιήσουν ανάγκες που υπάρχουν σε ολόκληρη την Ένωση και να εφαρμοσθούν στα περισσότερα κράτη μέλη. Αυτό δεν αποκλείει ότι η αρχική φάση της εκτέλεσής τους, με στόχο την επαλήθευση της τεχνικής και εμπορικής βιωσιμότητας του έργου, μπορεί να διενεργηθεί σε ένα μόνο κράτος μέλος, εάν φαίνεται ότι οι συνθήκες που επικρατούν στο εν λόγω κράτος μέλος είναι αντιπροσωπευτικές των συνθηκών που υπάρχουν στα άλλα κράτη μέλη όπου τελικά θα εκτελεσθεί το έργο.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης απόφασης του Ευρωπαϊκού Κοινοβουλίου και του Συμβουλίου σχετικά με κατευθυντήριες γραμμές για τα διευρωπαϊκά τηλεπικοινωνιακά δίκτυα (COM(95)0224 - C4-0225/95 - 95/0124(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Κοινοβούλιο και το Συμβούλιο, COM(95)0224 - 95/0124(COD) ((EE C 302 της 14.11.1995, σελ. 023)),

- έχοντας υπόψη τα άρθρα 129 Δ, παρ. 1 και 189 Β, παρ. 2, παράγραφος 2, της Συνθήκης ΕΚ, σύμφωνα με τα οποία του υποβλήθηκε η πρόταση από την Επιτροπή (C4-0225/95),

- έχοντας υπόψη το άρθρο 58 του Κανονισμού του,

- έχοντας υπόψη το ψήφισμά του της 30ής Νοεμβρίου 1994 σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο και την Οικονομική και Κοινωνική Επιτροπή και την Επιτροπή των Περιφερειών: «Η πορεία της Ευρώπης προς την κοινωνία των πληροφοριών: Σχέδιο δράσης»

((ΕΕ C 363 της 19.12.1994, σελ. 033))- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Περιφερειακής Πολιτικής, της Επιτροπής Μεταφορών και Τουρισμού και της Επιτροπής Πολιτισμού, Νεότητας, Παιδείας και Μέσων Ενημέρωσης (Α4-0336/95),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παρ. 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα εγκρίνει σύμφωνα με το άρθρο 189 Β, παρ. 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. καλεί το Συμβούλιο, εφόσον προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς, και ζητεί να αρχίσει η διαδικασία συνεννόησης[semigr ]

5. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.